4 หุ้นเสี่ยงติด Cash Balance เริ่มจันทร์หน้า
โบรกฯเล็ง DAII, RJH, TM, THAI เข้าข่ายใช้ Cash Balance คาดเริ่ม 12 ก.ย.
9 ก.ย. 2559

ผู้สื่อข่าวรายงานว่าโบรกเกอร์คาดการณ์ว่า หุ้น บริษัท โรงพยาบาลราชธานี จำกัด (มหาชน) หรือ RJH, บริษัท การบินไทย จำกัด (มหาชน) หรือ THAI, บริษัท เทคโนเมดิคัล จำกัด (มหาชน) หรือ TM, บริษัท ไดอิ กรุ๊ป จำกัด (มหาชน) หรือ DAII เป็นหลักทรัพย์เข้าข่าย Turnover List สัปดาห์สิ้นสุด 8 กันยายน 2559 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) คาดว่าจะเริ่มวันที่ 12 กันยายน 2559 โดยจะใช้ต่อเนื่อง 6 สัปดาห์ มีรายละเอียด ดังนี้
โบรกเกอร์         หลักทรัพย์ที่คาดว่าจะใช้เกณฑ์ Cash Balance  
ดีบีเอส วิคเคอร์ส    DAII, RJH, TM, THAI                   
ฟิลลิป               THAI, RJH, DAII, TM
ทิสโก้               RJH, THAI, TM
ซีไอเอ็มบี           COM7, DAII, RJH, NEWS, THAI
ขณะที่หลักทรัพย์ที่จะสิ้นสุดระยะเวลาการใช้ Cash Balance ในวันนี้ (9 ก.ย.) คือ บริษัท เอเชีย แคปปิตอล กรุ๊ป จำกัด (มหาชน) หรือ ACAP, ใบสำคัญแสดงสิทธิในการจองซื้อหุ้นสามัญของบริษัท เอเชีย แคปปิตอล กรุ๊ป จำกัด (มหาชน) หรือ ACAP-W1, บริษัท ซีเค พาวเวอร์ จำกัด (มหาชน) หรือ CKP, ใบสำคัญแสดงสิทธิในการจองซื้อหุ้นสามัญของบริษัท ซีเค พาวเวอร์ จำกัด (มหาชน) หรือ CKP-W1, บริษัท อีเทอเนิล เอนเนอยี จำกัด (มหาชน) หรือ EE, บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE, บริษัท โซลาร์ตรอน จำกัด (มหาชน) หรือ SOLAR, บริษัท ที.เอ.ซี. คอนซูเมอร์ จำกัด (มหาชน) หรือ TACC, บริษัท ไทยฟู้ดส์ กรุ๊ป จำกัด (มหาชน) หรือ TFG, ใบสำคัญแสดงสิทธิในการจองซื้อหุ้นสามัญของบริษัท ไทยฟู้ดส์ กรุ๊ป จำกัด (มหาชน) หรือ TFG-W1, บริษัท ที.เอ็ม.ซี. อุตสาหกรรม จำกัด (มหาชน) หรือ TMC, ใบสำคัญแสดงสิทธิในการจองซื้อหุ้นสามัญของบริษัท ที.เอ็ม.ซี. อุตสาหกรรม จำกัด (มหาชน) หรือ TMC-W1, บริษัท ธนพิริยะ จำกัด (มหาชน) หรือ TNP แต่ต้องระวังตลาดฯอาจต่ออายุการใช้ Cash Balance ได้
                